**NOLIKUMS**

Rēzeknē

01.11.2023. Nr.1.43/3

**Mūzikas teorētisko mācību priekšmetu festivāls**

**“Stilu karuselī”**

**I. Vispārīgie jautājumi**

1. Nolikums nosaka Mūzikas teorētisko mācību priekšmetu festivāla “Stilu karuselī” (turpmāk tekstā - Festivāls) norises kārtību.

2. Festivāla mērķis ir sekmēt audzēkņu profesionālo zināšanu pilnveidi mūzikas teorētiskajos mācību priekšmetos.

3. Festivāla uzdevumi ir:

 3.1. veicināt festivāla dalībnieku padziļinātas izpratnes veidošanu par teorētiskajos priekšmetos apgūstamo vielu;

 3.2. veicināt izglītojamo interesi pētīt, analizēt un salīdzināt;

 3.3. sekmēt izglītojamo un pedagogu pieredzes apmaiņu;

 3.4. veicināt pedagogu profesionālā darba pilnveidi, smeļot idejas festivāla uzdevumos.

**II. Festivāla rīkotājs**

4. Festivālu rīko Mākslu izglītības kompetences centra “Latgales Mūzikas un mākslas vidusskola” struktūrvienības Jāņa Ivanova Rēzeknes mūzikas skola (turpmāk tekstā – MIKC LMMV JIRMS) izglītības programma Mūzikas vēsture un teorija (turpmāk tekstā – IP Mūzikas vēsture un teorija), sadarbībā ar Latgales kultūras un mūzikas izglītības atbalsta biedrību. Kontaktpersona: MIKC LMMV JIRMS izglītības metodiķe Ilze Unzule, t.nr.: +37127339908, e-pasts: Ilze.Unzule@lmmv.gov.lv.

**III. Festivāla dalībnieki un norise**

5. Festivāls tiek rīkots profesionālās ievirzes mūzikas skolu vecāko klašu izglītojamajiem. Maksimālais dalībnieku skaits no skolas – **trīs** izglītojamie (dalība festivālā ir individuāla un komandā). Festivālam pieteiktos dalībniekus nepieciešamības gadījumā drīkst aizstāt citi dalībnieki.

6. Festivāls norisinās MIKC LMMV JIRMS, Atbrīvošanas alejā 56, Rēzeknē, **2024.gada 1.februārī plkst.10.00**.

**IV. Festivāla norise**

7. Festivāla “**Mājasdarbs**”– katra komanda izvēlas vienu mūzikas/mākslas stilu (viduslaiki, baroks, klasicisms, romantisms, impresionisms) un prezentē to pašu izvēlētā veidā un formātā – muzikāls priekšnesums, teatrāls inscenējums, stāstījums, priekšlasījums, bilžu galerija, *MS* *PowerPoint* prezentācija u.c. Mājas darba vērtēšanas kritēriji:

- priekšnesuma oriģinalitāte;

- satura loģiskums;

- valodas bagātība un stils;

- terminu daudzveidība.

8. Festivāla **rakstiskās daļas** – melodiju virpulī – norise (katrs dalībnieks strādā individuāli, papildinot komandas kopējo punktu apjomu):

 8.1. festivāla dalībnieki papildina daļēji atklātu melodiju kādā no 7.punktā minētajiem mūzikas stiliem, ierakstot trūkstošos nošu augstumus. Melodija skan piecas reizes (iepazīšanās reize netiek ieskaitīta). Maksimālais iegūto punktu skaits – 20;

 8.2. festivāla dalībnieki papildina daļēji atklātu melodiju kādā no 7.punktā minētajiem mūzikas stiliem, ierakstot trūkstošos nošu ilgumus un sagrupējot notis atbilstoši taktsmēram (ja attiecināms). Melodija skan piecas reizes (iepazīšanās reize netiek ieskaitīta). Maksimālais iegūto punktu skaits – 20;

 8.3. festivāla dalībnieki papildina daļēji atklātu melodiju kādā no 7.punktā minētajiem mūzikas stiliem, ierakstot trūkstošos fragmentus. Melodija skan piecas reizes (iepazīšanās reize netiek ieskaitīta). Maksimālais iegūto punktu skaits – 20;

 8.4. melodija – kļūdu labojums (nošu augstumi un ilgumi, paužu ilgumi, tempa un rakstura apzīmējumi, atskaņotāju sastāvs, komponista vārds, uzvārds, gads). Melodija skan piecas reizes (iepazīšanās reize netiek ieskaitīta). Maksimālais iegūto punktu skaits – 20.

9. Radošas komandu spēles - “**Stilu erudīts**”:

 9.1. mūzikas stilu viktorīna – dalībnieku komandas klausās 10 mūzikas fragmentus. Skaņdarba skanējuma laikā ir jānosaka mūzikas stilistiskā piederība (viduslaiki, baroks, klasicisms, romantisms, impresionisms). Deviņi no viktorīnā iekļautiem mūzikas fragmentu stilu nosaukumiem ir doti komandu darba lapās, bet desmitais skaņdarba fragments pieskaitāms pie paaugstinātas grūtības, erudīcijas un attapības piemēriem. Katrs mūzikas fragments skan vienu reizi. Fragmenta skanēšanas ilgums – līdz divām minūtēm. Maksimālais iegūto punktu skaits – 10 punkti.

 9.2. mūzikas un mākslas stilu kolāža – komandu rīcībā ir dažādiem mūzikas un mākslas stiliem atbilstoši materiāli – fotogrāfijas, gleznu reprodukcijas, skaņdarbu nošu (partitūru) fragmenti, komponistu un mākslinieku portreti, skaņdarbu un mākslas darbu nosaukumi, arhitektūras un tēlniecības mākslas darbu foto. No saņemto materiālu klāsta ir jāizvēlas savas komandas izlozēto mūzikas/mākslas stilu raksturojoši materiāli. Maksimālais iegūto punktu skaits – 10 punkti.

**V. Pieteikšanās kārtība un dalības maksa**

9. Festivāla dalībnieku pieteikumus jāiesūta līdz **2024.gada 15.janvārim**, plkst.15.00. Pieteikumi jāiesniedz elektroniski. Pieteikšanās saite: <https://forms.office.com/e/8atYGVKVb7>.

10. Dalībnieka mācību iestādes direktors iesniedz ar savu parakstu apstiprinātu Apliecinājumu (paraugs pieejams: [Stilu karuselī\_Apliecinājuma paraugs.docx (live.com)](https://view.officeapps.live.com/op/view.aspx?src=http%3A%2F%2Fwww.jirmv.lv%2Fwp-content%2FDokumenti%2Fkonkursu-nolikumi%2F2023%2FStilu%2520karusel%25C4%25AB_Apliecin%25C4%2581juma%2520paraugs.docx&wdOrigin=BROWSELINK)) par audzēkņu dalību festivālā. Izglītības iestādes vadītājs, parakstot Apliecinājumu, piekrīt festivāla nosacījumiem atbilstoši šim nolikumam un apņemas izpildīt tajā noteikto.

11. Dalības maksa vienam dalībniekam – **5 EUR** veicama ar pārskaitījumu līdz 2024.gada 19.janvārim uz sekojošiem rekvizītiem, norādot: *Dalība teorētisko priekšmetu festivālā “Stilu karuselī”, skola, dalībnieka vārds, uzvārds.*

Latgales kultūras un mūzikas izglītības atbalsta biedrība

Reģ.nr. 50008224091

Konts Nr. LV 35 UNLA 0055003720701

**VI. Festivāla žūrija, vērtēšana un apbalvošana**

12. Dalībnieku sniegumu vērtē MIKC LMMV JIRMS IP Mūzikas vēsture un teorija pedagogi un vidusskolas izglītojamie.

13. Dalībnieku komandas, kuras, summējot individuālos un komandu rezultātus, iegūst augstākos punktu skaitus, saņem diplomus un balvas. Tiks piešķirtas arī simpātiju balvas par labāko mājas darbu.

**VII. Personas datu aizsardzība**

14. Konkursa rīkotājs MIKC LMMV ir atbildīgs par dalībnieku personas datu apstrādi saskaņā ar spēkā esošajiem datu aizsardzības tiesību aktiem.

15. Personas dati, kurus rīkotājs iegūst saistībā ar konkursu, tiks apstrādāti tikai konkursa mērķu īstenošanai un tiks glabāti tikai tik ilgi, cik nepieciešams saskaņā ar tiesību aktiem un iestādes izstrādāto Privātuma politiku.

16. Katram konkursa dalībniekam vai viņa likumiskajiem pārstāvjiem ir tiesības pieprasīt piekļuvi, labošanu, dzēšanu vai ierobežojumu attiecībā uz viņu personas datiem, kā arī iesniegt sūdzību Datu valsts inspekcijai saskaņā ar spēkā esošajiem tiesību aktiem.

17. Konkursa dalībniekiem vai viņu likumiskajiem pārstāvjiem ir jābūt informētiem par to, ka viņu personas datu apstrāde konkursa ietvaros ir pamatota ar viņu piekrišanu. Piekrišanu var atsaukt jebkurā laikā, neietekmējot līdz piekrišanas atsaukšanai veiktās datu apstrādes likumību.

18. Konkursa dalībnieki tiek informēti un piekrīt, ka viņu sniegtās informācijas var tikt izmantotas publicitātes materiālos, ja viņi iegūst kādu no konkursa apbalvojumiem.

**VIII. Noslēguma jautājumi**

19. Festivāls ir atklāts:

 19.1. Balvu ieguvēji var tikt publiskoti MIKC LMMV mājaslapā www.lmmv.lv un struktūrvienības “Jāņa Ivanova Rēzeknes mūzikas skola” foajē.

 19.2. Publiskojot festivāla balvu ieguvējus, tiks norādīta informācija par dalībnieku: vārds, uzvārds, skola, rezultāts, iegūtā vieta; par pedagogu: vārds, uzvārds. Izglītības iestāde veic savu organizēto pasākumu fotografēšanu un filmēšanu saistībā ar dažādām izglītības iestādes organizētām aktivitātēm un pasākumiem, kurās ir iesaistīti bērni un jaunieši, lai veidotu un atspoguļotu izglītības iestādes dzīvi un vēsturi, tai skaitā attēlu jeb fotogrāfiju formā. Fotogrāfijas un/vai bērna videoattēls, audioieraksts var tikt publicēts izglītības iestādes tīmekļa vietnē, izglītības iestādes *Facebook* lapā un Rēzeknes pilsētas avīzē.

20. Festivāla norise ir slēgta, tajā klātesoši ir tikai dalībnieki un žūrija.

21. Ja fotogrāfijas un festivāla dalībnieka videoattēls tiks publiskots tīmekļa vietnēs, tie netiks sasaistīti ar dalībnieka vārdu, uzvārdu, izņemot, ja tas attieksies uz apbalvoto festivāla dalībnieku rezultātu publiskošanu. Ja skolas izglītojamais vēlēsies viņa/viņas fotogrāfiju dzēšanu no izglītības iestādes tīmekļa vietnes, drukātā izdevuma (līdz brīdim, kad tas ir nodrukāts), lūdzam informēt, sazinoties ar izglītības iestādes pārstāvi.

22. Informācija par dalībnieku personas datu apstrādi ir norādīta Izglītības iestādes mājas lapā, sadaļā Privātuma politika.

Direktors Raimonds Arbidāns

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU